ഐഎസിനെ എതിര്ക്കുന്നവരെ യുവതികള് ലക്ഷ്യമിട്ടു കോഴിക്കോട്: ഭീകരസംഘടനയായ ഐഎസുമായി ബന്ധമുണ്ടെന്നു കണ്ടെത്തിയ കണ്ണൂര് സ്വദേശികളായ യുവതികള് രണ്ടുപേരെ വധിക്കാന് ആഹ്വാനം ചെയ്തതായി വിവരം. കൊയിലാണ്ടി സ്വദേശിയായ ജാമിത ടീച്ചറെയും കണ്ണൂരിലെ ജിം ട്രെയിനറെയും ഇവര് എതിരാളികളായി കണ്ടിരുന്നുവെന്ന് ദേശീയ അന്വേഷണ ഏജന്സി എന്ഐഎക്ക് തെളിവ് ലഭിച്ചു. തുടര്ന്നാണ് ഡല്ഹിയില്നിന്നുള്ള എന്ഐഎ സംഘം കണ്ണൂര് ഷിഫ ഹാരീസിനെയും ബന്ധുവായ താണ സ്വദേശി മിസ്ഹയെയും അറസ്റ്റ് ചെയ്തത്. ഐഎസിനെതിരേ പരസ്യമായി പ്രതികരിക്കുന്നവരെ ഇല്ലാതാക്കാന് പോരാളികള്ക്ക് ആയില്ലെങ്കില് ദൗത്യം തങ്ങള് ഏറ്റെടുക്കാമെന്ന രീതിയില് ഇവര് ആശയവിനിമയം നടത്തിയതായി എന്ഐഎ കണ്ടെത്തിയെന്നാണ് വിവരം. കൂടാതെ, ജമ്മുകാഷ്മീര് വിഷയങ്ങളിലുള്പ്പെടെ ദേശവിരുദ്ധ വികാരമായിരുന്നു ഇവര്ക്കുണ്ടായിരുന്നത്. ഇക്കാര്യങ്ങള്കൂടി വ്യക്തമാക്കുന്ന തെളിവുകള് എന്ഐഎയ്ക്കു ലഭിച്ചിട്ടുണ്ട്. ഐഎസ് ആശയങ്ങള് പ്രചരിപ്പിച്ചതുമായി ബന്ധപ്പെട്ട് ഈ വര്ഷം മാര്ച്ച് മുതല് കണ്ണൂര് സ്വദേശികളും ബന്ധുക്കളുമായ ഷിഫ ഹാരീസ്, മിസ്ഹ സിദ്ദീഖ് എന്നിവര്ക്കെതിരേ എന്ഐഎ പ്രാഥമിക റിപ്പോര്ട്ട് തയാറാക്കിയിരുന്നു. റിപ്പോര്ട്ടില് അഞ്ച്, ആറ് സ്ഥാനത്തായിരുന്നു ഇരുവരുടെയും പേരുകള് ഉള്പ്പെടുത്തിയത്. ഇരുവര്ക്കും പുറമേ അഞ്ചുപേര്കൂടി പട്ടികയിലുണ്ടായിരുന്നു. ഇതില് മലയാളിയായ അബു യഹ്യ എന്ന മുഹമ്മദ് അമീന്, ഡോ. റഹീസ് റഷീദ്, മുഷബ് അനുവര് എന്നിവരെ നേരത്തേതന്നെ അറസ്റ്റ് ചെയ്തിരുന്നു. ഇവരെ കൂടാതെ കാസര്ഗോഡ് ചന്തേര സ്വദേശി ബിലാല് എന്ന ഇര്ഷാദ് തെക്കേകോലത്ത്, അഞ്ചല് കണ്ണങ്കോട് സ്വദേശി രാഹുല് മനോഹരന് എന്ന രാഹുല് അബ്ദുള്ള എന്നിവര്ക്കെതിരേയും അന്വേഷണം നടത്തിയിരുന്നു. ബന്ധുവഴി ഐഎസിലേക്ക് വിദ്യാസമ്ബന്നരായ യുവതികളെ ഐഎസ് ആശയങ്ങളിലേക്ക് ആകൃഷ്ടരാക്കിയത് ബന്ധുവാണെന്നാണ് സംസ്ഥാന രഹസ്യാന്വേഷണ വിഭാഗത്തിന് ലഭിച്ച വിവരം. മുഷബ് അനുവറാണ് ബന്ധുക്കളായ ഇരുവര്ക്കും നിരന്തരം ഇത്തരത്തിലുള്ള ക്ലാസുകള് നല്കിയിരുന്നത്. മുഹമ്മദ് അമീന്റെ നേതൃത്വത്തിലുണ്ടാക്കിയ ടെലിഗ്രാം, ഹൂപ്പ്, ഇന്സ്റ്റഗ്രാം വഴി ഐഎസിന്റെ ജിഹാദി ആശയങ്ങള് പ്രചരിപ്പിക്കുകയും പുതിയ അംഗങ്ങളെ റിക്രൂട്ട് ചെയ്യുന്നതില് കണ്ണികളാവുകയുമായിരുന്നു. കെ. ഷിന്റുലാല്